b'\n_START_ARTICLE_\nHama\n_START_SECTION_\nDemografi\n_START_PARAGRAPH_\nDagens by har en befolkning p\xc3\xa5 696 863 (2009) og er s\xc3\xa5ledes den fjerde st\xc3\xb8rste i Syria, bak Aleppo, Damaskus, og Homs._NEWLINE_De fleste innbyggerne er sunnimuslimer. Men ogs\xc3\xa5 den ortodokse kirke i Antiokia og den gresk-ortodokse kirke har tilhengere blant befolkningen.\n_START_SECTION_\nN\xc3\xa6ringsveier\n_START_PARAGRAPH_\nHama er et viktig industri- og jordbruksomr\xc3\xa5de i Syria med 3 680 km\xc2\xb2, over en tredjedel av guvernatet, som er under kultivering. Omr\xc3\xa5det produserer over halvparten av den nasjonale avlingen av poteter og pistasjn\xc3\xb8tter foruten ogs\xc3\xa5 en rekke andre planteprodukter. Det er ogs\xc3\xa5 oppdrett av buskap i omr\xc3\xa5det._NEWLINE_Byen er kjent for sine 17 noriaer eller vannhjul for vanning av hager og gr\xc3\xb8ntomr\xc3\xa5der som det hevdes g\xc3\xa5r tilbake til 1100-tallet f.Kr. Selv om disse har historisk sett blitt benyttet irrigasjon har dagens noriaer ikke den samme praktiske betydningen, bortsett fra den estetiske visningen.\n_START_SECTION_\nHistorie\n_START_PARAGRAPH_\nOldtidsriket omfattet ogs\xc3\xa5 blant annet byene Homs og Ribla. Innbyggerne var kanaanitter._NEWLINE_I l\xc3\xb8pet av Salomos regjeringstid var riket etter alt \xc3\xa5 d\xc3\xb8mme underlagt Israel._NEWLINE_Hamat kom under innflytelse av assyrerne p\xc3\xa5 700-tallet f.Kr. Under selevkidene fikk byen Hamat navnet Epifaneia etter Antiokos IV Epifanes.'